Tuntematon ampui metsästyskoiraa kahdesti - loukkaantui vakavasti
Torstai 4.10.2012 klo 16.21 Jäniksenmetsästyksessä ollutta suomenajokoiraa ammuttiin haulikolla Sotkamossa Kainuussa.
Poliisin mukaan koira loukkaantui vakavasti.Vielä tuntematon ampuja otti koiran kohteekseen Suovaaralla keskiviikkona aamupäivällä. Poliisi kertoo, että ampuja laukaisi haulikon kahdesti ajokoiraa kohti. Koira vietiin eläinsairaalaan hoidettavaksi.Poliisi pyytää vihjeitä Suovaaralla Lehdonsuontien lähistöllä ampumisaikaan liikkuneista henkilöistä ja ajoneuvoista. STT